CELEX: C2004/300/52
Language: lv
Date: 2004-12-04 00:00:00
Title: lieta C-409/04: Lūgums sniegt prejudiciālu nolēmumu - izteikts ar High Court of Justice (Anglija un Velsa) Queen's Bench Division (Administratīvā tiesa) 2004. gada 2. augusta rīkojumu The Queen lietā sakarā ar prasības pieteikumu, ko iesnieguši: 1) Teleos plc; 2) Unique Distribution Ltd; 3) Synectiv Ltd; 4) New Communications Ltd; 5) Quest Trading Company Ltd; 6) Phones Interntional Ltd; 7) AGM Associates Ltd; 8) DVD Components Ltd; 9) Fonecomp Ltd; 10) Bulk GSM; 11) Libratech Ltd; 12) Rapid Marketing Services Ltd; 13) Earthshine Ltd; 14) Stardex Ltd (Apvienotā Karaliste) pret Commissioners of Customers and Excise (Klientu un izpildes komisāri)

4.12.2004   
            
            
               LV
            
            
               Eiropas Savienības Oficiālais Vēstnesis
            
            
               C 300/26
            
         Lūgums sniegt prejudiciālu nolēmumu - izteikts ar High Court of Justice (Anglija un Velsa) Queen's Bench Division (Administratīvā tiesa) 2004. gada 2. augusta rīkojumu The Queen lietā sakarā ar prasības pieteikumu, ko iesnieguši: 1) Teleos plc; 2) Unique Distribution Ltd; 3) Synectiv Ltd; 4) New Communications Ltd; 5) Quest Trading Company Ltd; 6) Phones Interntional Ltd; 7) AGM Associates Ltd; 8) DVD Components Ltd; 9) Fonecomp Ltd; 10) Bulk GSM; 11) Libratech Ltd; 12) Rapid Marketing Services Ltd; 13) Earthshine Ltd; 14) Stardex Ltd (Apvienotā Karaliste) pret Commissioners of Customers and Excise (Klientu un izpildes komisāri)
   lieta C-409/04
   (2004/C 300/52)
   Eiropas Kopienu Tiesā izskatīšanai ir iesniegts lūgums sniegt prejudiciālu nolēmumu, kas izteikts ar High Court of Justice (Anglija un Velsa) Queen's Bench Division (Administratīvā tiesa) 2004. gada 2. augusta rīkojumu The Queen lietā sakarā ar prasības pieteikumu, ko iesnieguši: 1) Teleos plc; 2) Unique Distribution Ltd; 3) Synectiv Ltd; 4) New Communications Ltd; 5) Quest Trading Company Ltd; 6) Phones International Ltd; 7) AGM Associates Ltd; 8) DVD Components Ltd; 9) Fonecomp Ltd; 10) Bulk GSM; 11) Libratech Ltd; 12) Rapid Marketing Services Ltd; 13) Earthshine Ltd un 14) Stardex Ltd (Apvienotā Karaliste) pret Commissioners of Customers and Excise (Klientu un akcīzes nodokļu komisāri), un ko Tiesas kanceleja saņēmusi 2004. gada 24. septembrī.
   High Court of Justice (Anglija un Velsa) Queen's Bench Division (Administratīvā tiesa) lūdz Tiesu lemt par šādiem jautājumiem:
   
               1)
            
            
               vai attiecīgajos apstākļos 28.a panta 3. punktā (1) (Kopienas iekšējā preču iegāde) ietvertais jēdziens “atsūtījis” nozīmē to, ka Kopienas iekšējā preču iegāde notiek, ja:
               
                           a)
                        
                        
                           tiesības rīkoties ar precēm kā īpašniekam pāriet uz pircēju un piegādātājs preci piegādā, nododot tās pircēja rīcībā (kurš kā PVN maksātājs ir reģistrēts citā dalībvalstī) uz pārdošanas līguma pamata, kas noslēgts ar ražotāju rūpnīcu (ex works), kurā pircējs uzņemas atbildību par preču nogādāšanu no drošas noliktavas piegādātāja valstī uz citu dalībvalsti, ja piegādes dokumenti un/vai citi dokumentārie pierādījumi norāda uz nodomu pārvest preces tālāk uz galamērķa vietu citā dalībvalstī, bet preces vēl fiziski nav atstājušas piegādes dalībvalsts teritoriju; vai
                        
                     
                           b)
                        
                        
                           tiesības rīkoties ar precēm kā īpašniekam pāriet uz pircēju un preces uzsāk, bet ne vienmēr pabeidz ceļu uz citu dalībvalsti (īpaši, ja preces vēl nav fiziski atstājušas piegādes dalībvalsts teritoriju); vai
                        
                     
                           c)
                        
                        
                           tiesības rīkoties ar precēm kā īpašniekam ir pārgājušas uz pircēju un preces ir fiziski atstājušas piegādes dalībvalsts teritoriju un ir ceļā uz citu dalībvalsti?
                        
                     
         
               2)
            
            
               vai 28.c panta A. punkta a) apakšpunkts nozīmē, ka preču piegāde ir atbrīvojama no PVN, ja:
               
                           —
                        
                        
                           preces ir piegādātas pircējam, kurš ir reģistrēts kā PVN maksātājs citā dalībvalstī; un
                        
                     
                           —
                        
                        
                           pircējs ir noslēdzis līgumu par preču pirkšanu uz tā pamata, ka pēc tam, kad tas būs ieguvis tiesības ar tām rīkoties kā īpašniekam piegādes dalībvalstī, viņš būs atbildīgs par preču nogādāšanu no piegādes dalībvalsts uz citu dalībvalsti; un:
                           
                                       a)
                                    
                                    
                                       tiesības rīkoties ar precēm kā īpašniekam pāriet uz pircēju, un piegādātājs ir piegādājis preces, nododot tās pircēja rīcībā uz ar ražotāju rūpnīcu noslēgtā pārdošanas līguma pamata, kurā pircējs uzņemas atbildību par preču nogādāšanu no drošas noliktavas piegādātāja valstī uz citu dalībvalsti, ja piegādes dokumenti un/vai citi dokumentārie pierādījumi norāda uz nodomu pārvest preces tālāk uz galamērķa vietu citā dalībvalstī, bet preces vēl fiziski nav atstājušas piegādes dalībvalsts teritoriju; vai
                                    
                                 
                                       b)
                                    
                                    
                                       tiesības rīkoties ar precēm kā īpašniekam pāriet uz pircēju, un preces uzsāk, bet ne vienmēr pabeidz ceļu uz citu dalībvalsti (īpaši, ja preces vēl nav fiziski atstājušas piegādes dalībvalsts teritoriju); vai
                                    
                                 
                                       c)
                                    
                                    
                                       tiesības rīkoties ar precēm kā īpašniekam ir pārgājušas uz pircēju, un preces ir atstājušas piegādes dalībvalsts teritoriju un ir ceļā uz citu dalībvalsti; vai
                                    
                                 
                                       d)
                                    
                                    
                                       tiesības rīkoties ar precēm kā īpašniekam pāriet uz pircēju, un ir pierādāms, ka preces ir sasniegušas mērķa dalībvalsti?
                                    
                                 
                     
         
               3)
            
            
               attiecīgajos apstākļos, ja piegādātājs, rīkojoties labā ticībā, pēc prasības par atmaksu iesniegšanas ir iesniedzis atbildīgajām valsts institūcijām savā dalībvalstī objektīvu pierādījumu, kas tā saņemšanas laikā acīmredzami pamatoja viņa tiesības nemaksāt nodokļus par precēm atbilstoši 28.c panta A. punkta a) apakšpunktam, un atbildīgās institūcijas sākotnēji ir šo pierādījumu pieņēmušas kā pamato atbrīvošanai no nodokļiem, kādos gadījumos (ja tādi ir) piegādes dalībvalsts atbildīgās institūcijas var tomēr pieprasīt piegādātājam maksāt PVN par šīm precēm, ja viņi turpmāk saņem pierādījumus, kuri: a) liek apšaubīt iepriekšējo pierādījumu ticamību vai b) parāda, ka iesniegtie pierādījumi bija pēc būtības viltoti, bet piegādātājs par to nezināja vai tajā netika iesaistīts?
            
         
               4)
            
            
               vai atbildi uz 3. jautājumu ietekmē fakts, ka pastāv pierādījumi, ka pircējs ir iesniedzis pārskatus nodokļu institūcijām galamērķa dalībvalstī, un šie pārskati ietver kā Kopienas iekšējās preču iegādes pirkumus, kas ir šīs prasības priekšmets, un ka pircējs tajos ierakstīja summu, kas domāta kā iegādes nodoklis, vienlīdz deklarējot tādu pašu summu kā ieguldāmo nodokli atbilstoši Sestās Direktīvas 17. panta 2. punkta d) apakšpunktam?
            
         
      (1)  Padomes 1977. gada 17. maija Sestā Direktīva 77/388/EEK par to, kā saskaņojami dalībvalstu tiesību akti par apgrozījuma nodokļiem - Kopēja pievienotās vērtības nodokļu sistēma: vienota aprēķinu bāze (OV L 145, 1. lpp.).